CELEX: 31983D0632
Language: el
Date: 1983-12-06 00:00:00
Title: 83/632/ΕΟΚ: Απόφαση της Επιτροπής της 6ης Δεκεμβρίου 1983 για δεύτερη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων

Avis juridique important

|

31983D0632

83/632/ΕΟΚ: Απόφαση της Επιτροπής της 6ης Δεκεμβρίου 1983 για δεύτερη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  

Επίσημη Εφημερίδα αριθ. L 355 της 17/12/1983 σ. 0048 - 0048

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Δεκεμβρίου 1983  για δεύτερη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  (83/632/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοειδών και χοιροειδών (1), όπως τροποποιήθηκε τελευταία από την οδηγία 82/893/ΕΟΚ (2), και ιδίως το άρθρο 9,  Εκτιμώντας:  ότι, ύστερα από την επιδημία κλασικής πανώλης των χοίρων που εκδηλώθηκε διαδοχικά σε ορισμένα κράτη μέλη, το Συμβούλιο ενέκρινε την απόφαση 83/453/ΕΟΚ (3) σχετικά με ορισμένα προστατευτικά μέτρα κατά της κλασικής πανώλης των χοίρων, η διάρκεια της οποίας ποικίλλει σε συνάρτηση με τον κίνδυνο διάδοσης της ασθένειας·  ότι, μετά τη διάδοση της ασθένειας, η Επιτροπή, με την απόφαση 83/511/ΕΟΚ (4), επεξέτεινε την περιοχή στην οποία εφαρμόζονται τα μέτρα·  ότι η ευνοϊκή εξέλιξη της ασθένειας δικαιολογεί τη μείωση του χώρου εφαρμογής αυτών των μέτρων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι ζώνες της Ομοσπονδιακής Δημοκρατίας της Γερμανίας που οριοθετήθηκαν στο παράρτημα της απόφασης 83/453/ΕΟΚ αντικαθίστανται από τις εξής ζώνες:  «ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ:  Η περιοχή του Muenster· στις άλλες περιοχές, τα "Kreis» στα οποία διαπιστώθηκε η κλασική πανώλη των χοίρων.»  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 6 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 378 της 31. 12. 1982, σ. 24.  (3) ΕΕ αριθ. L 249 της 9. 9. 1983, σ. 28.  (4) ΕΕ αριθ. L 285 της 18. 10. 1983, σ. 22.